1 POSĖDIS

**SPRENDIMAS**

**DĖL KAUNO RAJONO SAVIVALDYBĖS TARYBOS 2022 m. sausio 27 d. sprendimo Nr. ts-32 ,,dėl FINANSAVIMO SKYRIMO KAUNO RAJONO DAUGIABUČIŲ GYVENAMŲJŲ NAMŲ KIEMŲ TVARKYMUI TVARKOS APRAŠO PATVIRTINIMO” pakeitimo**

2023 m. sausio 26 d. Nr. TS-48

Kaunas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kauno rajono savivaldybės taryba n u s p r e n d ž i a:

Pakeisti finansavimo skyrimo Kauno rajono daugiabučių gyvenamųjų namų kiemų tvarkymui tvarkos aprašą (toliau – Aprašas), patvirtintą Kauno rajono savivaldybės tarybos 2022 m. sausio 27 d. sprendimu Nr. TS-32 ,,Dėl finansavimo skyrimo Kauno rajono daugiabučių gyvenamųjų namų kiemų tvarkymui tvarkos aprašo patvirtinimo“:

1. Pakeisti Aprašo 2.2 papunktį ir jį išdėstyti taip:

,,2.2.Tvarkymo darbai **–** daugiabučių gyvenamųjų namų kiemų sutvarkymas, remontuojant, rekonstruojant ar įrengiant kiemų dangą/automobilių stovėjimo aikšteles.“

1. Pakeisti Aprašo 8.1 papunktį ir jį išdėstyti taip:

,,8.1. Daugiabučio gyvenamojo namo statybos data – 1994 m. arba daugiabutis gyvenamasis namas, pastatytas pagal galiojusius iki 1993 metų statybos techninius normatyvus.“

1. Pakeisti Aprašo 19 punktą ir jį išdėstyti taip:

,,19. Komisijai nustačius, kad prašymai atitinka Aprašo 8 punkte nustatytus kriterijus, jie vertinami ir reitinguojami (sudaroma eilė), atsižvelgiant į lentelėje nurodytus kriterijus (maksimali skiriamų balų suma – 20):

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| I Kriterijus | | | | | | | | | |
| Balai | 0 | 2 | 4 | 6 | | 8 | | 10 |
| Valdytojo lėšų dalis, proc. | 0 | 10 | 20 | 30 | | 40 | | 50 |
| II Kriterijus | | | | | | | | | |
| Balai | 0 | 1 | 2 | | 3 | | 4 | |
| Daugiabučio gyvenamojo namo dydis,  kv. m | Iki 1000 | Nuo 1001 iki 2000 | Nuo 2001 iki 3000 | | Nuo 3001 iki 4000 | | Daugiau nei 4000 | |
| III Kriterijus | | | | | | | | | |
| Balai | 3 | | | | | | | |
| Dalyvavimas daugiabučių namų atnaujinimo (modernizavimo) programoje  *Daugiabučių namų atnaujinimo (modernizavimo) programos (toliau – Programa) paskirtis – skatinti daugiabučių namų, pastatytų pagal galiojusius iki 1993 metų statybos techninius normatyvus, savininkus atnaujinti (modernizuoti) daugiabučius namus, kad didėtų energinis jų naudingumas, ir sudaryti sąlygas tai atlikti* | Taip | | | | | | | |
| IV Kriterijus | | | | | | | | | |
| Balai | 3 | | | | | | | |
| Daugiabučiai gyvenamieji namai, kurių valdytojai pateikė prašymus ir kurių žemės sklypai ribojasi ar į jų kiemus patenkama bendra įvaža | Taip“ | | | | | | | |
| Iš viso skiriama balų: |  | | | | | | | |

4. Papildyti Aprašą nauju 24 punktu ir jį išdėstyti taip:

,,24. Neįgyvendinus sutarties, šalims nesilaikant sutartyje numatytų sąlygų, objektas, direktoriaus įsakymu, išbraukiamas iš sąrašo, gražinant sumokėtą lėšų dalį valdytojui (jei valdytojas prie tvarkymo darbų prisideda savo lėšomis).“

Savivaldybės meras Valerijus Makūnas